fr fr hu hu hu hu hu fr hu hu sk hu fr hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu fr en cs de fr fr hu fr hu hu hu hu de fr hu sk hu fr hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en ar as az en ru sv bg new bn br hbs_lat ca id hbs_lat es vi da de el eo es et eu fa fi fr ms gu de he hbs_lat hy id en is it ja ko lb lt en ml ms nl nb nb pl pt ro ru en sk sl hbs_lat sv ta en th ceb tr fy ur vi ceb zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 14.
Ugrás a navigációhoz Ugrás a kereséshez
A Nupédia (Nupedia) a világhálón létező („elektronikus”), ingyenesen, szabadon hozzáférhető (nyílt tartalmú) enciklopédia volt, nagyobbrészt angol nyelven. Ez volt a Wikipédia elődje, de attól eltérően hivatásos szakértők szerkesztették, a cikkek lektorálási eljáráson mentek át nyilvánosságra kerülésük előtt, és nem volt szabadon szerkeszthető, sőt wiki alapú sem. Két Amerikai Egyesült Államok-beli személy alapította, egyikük a főszerkesztőként működő Larry Sanger filozófus volt, másikuk, a kezdeményezés társalapítója, pénzügyi felelőse és koordinátora, Jimmy Wales üzletember.
A szerkesztésben és fenntartásban alkalmazott programot NupeCode-nak hívták, amely még nem wiki rendszerben működött. A lexikon, mint később a kezdeti Wikipédia is, a nyílt tartalom jogi feltételeit biztosítani kívánó GNU General Public License szerint működött.
A Nupediát Jimmy Wales és Larry Sanger hívták életre 2000 márciusában.[1] Az ötlet finanszírozását a Bomis (sporttal, szórakoztatással, sci-fivel és erotikával foglalkozó honlap) segítségével oldották meg.
A Nupedia számára egy szakértőkből álló kis csoport írta a cikkeket, amelyeket a nyilvánosságra hozatal előtt alaposan átolvastak. A cikkek eleinte a saját Nupedia licenc (Nupedia Open Content License) alatt forogtak közkézen, majd 2001 januárjától Richard Stallman kérésére átálltak a GNU-licencre (GFDL). Stallman azonban ezzel egy időben indította el saját GNUPedia-Projektjét, ezért felmerült egy kölcsönös konkurenciaharc lehetősége. Mivel a Nupediánál egy rendkívül bürokratikus munkastílus uralkodott, a cikkek minősége nagyon jó volt ugyan, de az enciklopédia nagyon lassan növekedett.
2001-ben a szerkesztők elindították a Wikipédiát, melyet eredetileg csak a Nupedia egyfajta első fokozatának gondoltak. A Nupedia lassú növekedését kívánták egy kissé gyorsítani, azzal az ötlettel, hogy a Wikipediában engedélyezik a nem-szakértők, sőt a teljesen névtelen felhasználók számára is a cikkírást, s az ezáltal keletkezett rendkívül „szemetes” anyagból talán sikerül néhány jó cikket kihalászni. A Wikipédia azonban a hasznos szövegek tekintetében hamarosan túlszárnyalta a kiötlők várakozását, és olyan hihetetlen dinamikával kezdett el növekedni, hogy a Nupedia szerkesztését már 2002-ben megszüntették és 2003-ban a hálóról is lekapcsolták. A stábjának 25[2] szócikket sikerült befejezettnek tekintett állapotra hoznia a zárás előtt. További 77 cikk a szerkesztés valamilyen kezdetibb szakaszában volt.
Larry Sanger a Wikipediával kapcsolatos viták miatt távozott nemcsak a Nupedia, hanem 2002-ben a Wikipedia közösségéből is, mivel az utóbbi szerkesztési szabadságát túlzottnak és a gyakorlatban nem beváltnak gondolta, amely a szócikkek megbízhatóságának rovására megy. Wales azonban nem volt hajlandó a szerkesztés lehetőségeinek korlátozására. Sanger kapcsolata Wales-szel, a kezdeményezések irányítójával némileg megromlott, 2005-ben vitába is keveredtek, mivel a számos a hálón is fellelhető írásos bizonyíték ellenére, Wales kétségbe vonta, hogy Sanger a Wikipédia társ-alapítója lett volna. Sanger új, a Nupediához hasonló enciklopédiát indított Citizendium néven, amely ma is működik.
↑ http://www.spiritus-temporis.com/nupedia/history.html Archiválva 2012. január 6-i dátummal a Wayback Machine-ben Nupedia története (angol)
↑ Chen Shun-Ling: Self-governing online communities in Web 2.0: privacy, anonymity and accountability in Wikipedia (PDF; 950 kB) Albany Law Journal. 5. May 2010.. (Hozzáférés: 2014. március 1.)
A Nupedia korábbi elérhetősége (www.archive.org)
A Wikipédia és története ·  Miért nagyszerű? ·  Miért nem nagyszerű? ·  Tíz dolog, amit érdemes tudni a Wikipédiáról ·  Wikipédia a sajtóban (2001–2005, 2006–2010, 2011–2015 ·  2016–) Alapítók: Jimmy Wales, Larry Sanger
Wikimédia Alapítvány ·  MediaWiki ·  Wikimánia ·  Nupédia ·  Wapédia
Magyar Wikipédia ·  munkatársai ·  Alapító: Gervai Péter ·  fontosabb eseményei ·  statisztikák (mérföldkövek) ·  Wikimédia Magyarország ·  wikitalálkozók ·  a sajtóban: 2003–2007, 2008–2012, 2013–
Commons ·  DBpedia ·  Meta ·  Wikidata ·  Wikiegyetem ·  Wikifajok ·  Wikiforrás ·  Wikihírek ·  Wikidézet ·  Wikikönyvek ·  Wikiszótár ·  Wikivoyage
A lap eredeti címe: „https://hu.wikipedia.org/w/index.php?title=Nupédia&oldid=24579984”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 14., 04:44
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.